CELEX: 62015TN0492
Language: hu
Date: 2015-08-26 00:00:00
Title: T-492/15. sz. ügy: 2015. augusztus 26-án benyújtott kereset – Deutsche Lufthansa kontra Bizottság

3.11.2015   
            
            
               HU
            
            
               Az Európai Unió Hivatalos Lapja
            
            
               C 363/41
            
         2015. augusztus 26-án benyújtott kereset – Deutsche Lufthansa kontra Bizottság
   (T-492/15. sz. ügy)
   (2015/C 363/50)
   Az eljárás nyelve: német
   
      Felek
   
   
      Felperes: Deutsche Lufthansa AG (Köln, Németország) (képviselő: A. Martin-Ehlers ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az SA.21121 (C 29/2008) (korábbi NN 54/2007) – „Hahn repülőtér és Ryanair”-ügyben 2014. október 1-jén hozott európai bizottsági határozatot;
            
         
               —
            
            
               az alperest kötelezze az eljárás költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes lényegében a következőkre hivatkozik:
   
               —
            
            
               azon alapuló eljárási hiba, hogy a felperessel 2014-ben nem folytattak további megbeszéléseket,
            
         
               —
            
            
               az eset hiányos bemutatása, noha a tényállás a megtámadott határozat elfogadása időpontjában ismert volt az alperes számára,
            
         
               —
            
            
               a tényállás téves leírása, mivel a Bizottság bizonyos tények figyelmen kívül hagyása miatt téves képet festett az esetről,
            
         
               —
            
            
               a megtámadott határozat nyilvánvaló ellentmondásai,
            
         
               —
            
            
               az érintett repülőtér javára hozott intézkedések hibás jogi értékelése, mivel bizonyos intézkedéseket nem minősítettek az EUMSZ 107. cikk (1) bekezdése értelmében vett állami támogatásnak, illetve más intézkedéseket a közös piaccal összeegyeztethető állami támogatásnak minősítettek,
            
         
               —
            
            
               az érintett repülőtér javára hozott intézkedések hibás jogi értékelése, mivel azok az EUMSZ 107. cikk (1) bekezdése értelmében vett állami intézkedéseknek minősülnek.